סיוט בקצה האופק

סיוט בקצה האופק (באנגלית: Event Horizon) הוא סרט אימה-מדע בדיוני בריטי משנת 1997, בבימויו של פול אנדרסון ובכיכובם של לורנס פישבורן וסם ניל. התסריט נכתב על ידי פיליפ אייזנר ואנדרו קווין ווקר. בשנת 2047, ספינת ההצלה 'לואיס וקלארק' נשלחת לענות לאות מצוקה שהתקבל מספינת החלל Event Horizon, אשר נעלמה שבע שנים קודם לכן, במהלך הפלגת הבכורה שלה, בדרכה אל פרוקסימה קנטאורי. אל קפטן מילר (לורנס פישבורן) וצוותו, סגן סטארק (ג'ואלי ריצ'רדסון), הטייס סמית', קצינת הרפואה פיטרס (קת'לין קווינלן), המהנדס ג'סטין, והטכנאים ג'יי.די. (ג'ייסון אייזקס) וקופר, מצטרף המעצב של ספינת החלל 'Event Horizon' – הרופא ד"ר ויליאם וויר (סם ניל). ד"ר וויר מתדרכך את אנשי הצוות כי ספינת החלל נבנתה כדי לערוך ניסויים בדרך חדשה וניסיונית למסע בחלל – בהשפעת כוח כבידה, כך שלאחר יצירת חור שחור מלאכותי, כוח הכבידה העצום שבו מאפשר לגשר בין שתי נקודות שונות במרחב-זמן, ובכך להקטין את זמני הנסיעה בחלל לאורכם של מרחקים אסטרונומיים. צוות ה'לואיס וקלארק' מגיע אל ה'Event Horizon' על מנת לחפש אחר ניצולים, אך במקום זאת הצוות מוצא עדויות למעשי טבח. ג'אסטין, אשר הושפע מכוח הכבידה של ליבת מנוע הכבידה הנסיוני, חוזר במצב קטטוני, ולאחר מכן מנסה להתאבד. הצוות מתחיל לחוות הזיות של פחדים וחרטות, אודות אירועים טראומטיים מעברם. לאחר פענוחה של אזהרה שנמצאה ביומן-וידאו של הצוות הנעדר, שמעידה כי אנשי הצוות יצאו מדעתם והטילו מומים זה בזה, מילר ודי.ג'יי. מסיקים כי תוך כדי נסיעתה בחלל תחת השפעת כוח הכבידה של החור השחור המלאכותי, נוצר שער בתוך מרחב הזמן, אשר קצהו הגיע למקום במימד אחר, שאיננו ביקום הידוע, אשר מתואר כ"ממד של כאוס טהור, רוע טהור". בהמשך הסרט נרמז כי המימד האחר הזה הוא למעשה הגהנום עצמו. כאשר שבה ה'Event Horizon' מהמימד האחר, חזרה איתה נוכחות חיה של רשע, בעלת יכולות טלקינטיים, המייסרת את אנשי הצוות, ומעודדת אותם לחזור בחזרה אל המימד האחר. מילר מחליט להשמיד את ה'Event Horizon' ולהימלט מהמקום על ה'לואיס וקלארק', למרות התנגדותו של וויר. וויר, אשר מושפע מנוכחות הרוע, משתמש במטען חבלה מתוך ה'Event Horizon' ומשמיד את ה'לואיס וקלארק'. כתוצאה מהפיצוץ – סמית' נהרג וקופר נזרק לחלל. בהמשך, גם פיטרס ודי.ג'יי. מוצאים את מותם. וויר מפעיל את מנגנון הכבידה של הספינה, בהשהייה של עשר דקות, כאשר בסיומן – תשוב הספינה אל הגהנום. קופר, אשר נמצא בחלל, מנסה ליצור קשר עם אנשי הצוות שעל הספינה, אולם וויר מגיב בירי לעברו. כתוצאה מכך, וויר נשאב החוצה אל החלל, בעוד מילר, סטארק וקופר שורדים את הירי ואוטמים את אזור הגשר של הספינה. מילר החליט לפוצץ חומרי נפץ לאורך הספינה, על מנת לפצלה לשניים, ובכך להשתמש בחלק הקדמי של הספינה כמו סירת הצלה (בעוד החצי השני של הספינה חוזר אל המימד האחר). נוכחות הרוע שנשארה על הספינה מציגה בפני מילר את דמותו של וויר, כאשר הוא מעוות ומלא צלקות על פניו. מילר נאבק עמו, ובסופו של דבר מקריב את עצמו על מנת שג'סטין, קופר וסטארק יוכלו להימלט ולהינצל. 72 ימים מאוחר יותר, אל שלושת השורדים, אשר שהו במצב של אנאביוזה, חובר צוות חילוץ אשר מעיר אותם. סטארק מתעוררת נסערת, לאחר שהיו לה סיוטים על ד"ר וויר. אחד המצילים מנסה להרגיע אותה, בעת שהדלתות לחדר שבתוכו הם נמצאים נסגרות מעצמן. לורנס פישבורן – קפטן מילר סם ניל – ד"ר ויליאם וויר קת'לין קווינלן – פיטרס ג'ואלי ריצ'רדסון – סטארק ריצ'רד טי. ג'ונס – קופר ג'ק נוזוורת'י – ג'אסטין ג'ייסון אייזקס – די.ג'יי. שון פרטווי – סמית' נח האנטלי – אדוארד קוריק "סיוט בקצה האופק", במסד הנתונים הקולנועיים IMDb (באנגלית) "סיוט בקצה האופק", באתר נטפליקס "סיוט בקצה האופק", באתר AllMovie (באנגלית) "סיוט בקצה האופק", באתר Rotten Tomatoes (באנגלית) "סיוט בקצה האופק", באתר Box Office Mojo (באנגלית) "סיוט בקצה האופק", באתר Metacritic (באנגלית) "סיוט בקצה האופק", באתר אידיבי "סיוט בקצה האופק", במסד הנתונים הקולנועיים KinoPoisk (ברוסית) סיוט בקצה האופק, קדימון הסרט באתר יוטיוב ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.